stanford-oval/wikipedia huggingface dataset:
Sylvia Brustad

| Sylvia Brustad |
| --- | --- |
 Brustad vuonna 2008.
Hedmarkin maaherra
 2010–2013  
Norjan elinkeino- ja kauppaministeri
 Stoltenbergin II hallitus 20. kesäkuuta 2008 – 20. lokakuuta 2009  
Edeltäjä:  Dag Terje Andersen
Seuraaja:  Trond Giske
Norjan terveys- ja peruspalveluministeri
 Stoltenbergin II hallitus 17. lokakuuta 2005 – 20. kesäkuuta 2008  
Edeltäjä:  Ansgar Gabrielsen
Seuraaja:  Bjarne Håkon Hanssen
Norjan kunta- ja alueministeri
 Stoltenbergin I hallitus 17. maaliskuuta 2000 – 19. lokakuuta 2001  
Edeltäjä:  Odd Roger Enoksen
Seuraaja:  Erna Solberg
Norjan lapsi- ja perheministeri
 Jaglandin hallitus 25. lokakuuta 1996 – 17. lokakuuta 1997  
Edeltäjä:  Kari Nordheim-Larsen
Seuraaja:  Valgerd Svarstad Haugland
Suurkäräjäedustaja
 Hedmarkin vaalipiiri 1989–2009  
Henkilötiedot
Koko nimi:  Sylvia Kristin Brustad
Syntynyt: 19. joulukuuta 1966 (ikä 57) Elverum, Norja
Tiedot
Puolue:  työväenpuolue
Sylvia Kristin Brustad (s. 19. joulukuuta 1966 Elverum) on norjalainen entinen työväenpuolueen poliitikko. Hän istui suurkäräjillä vuosina 1989–2009 ja toimi neljä kertaa ministerinä: lapsi- ja perheministerinä (1996–1997), kunta- ja alueministerinä (2000–2001), terveys- ja peruspalveluministerinä (2005–2008) sekä elinkeino- ja kauppaministerinä (2008–2009). Lisäksi hän oli Hedmarkin läänin maaherra vuosina 2010–2013.
Aiheesta muualla

Sylvia Brustad Norjan suurkäräjien verkkosivuilla (norjaksi)
Kuvia tai muita tiedostoja aiheesta Sylvia Brustad Wikimedia Commonsissa
FC Kouvola

FC Kouvola on vuonna 1991 perustettu suomalainen jalkapalloseura Kouvolasta.
FC Kouvolan miesten edustusjoukkue pelasi parhaimmillaan Suomen kolmanneksi korkeimmalla sarjatasolla Kakkosessa kaudella 1999. Seuran toiminta päättyi keväällä 2001, jolloin se ja salibandyseura Kymen Salibandy siirtyivät perinteikkään Susien alaisuuteen. Yhdistymishetkellä FC Kouvolalla oli 12 joukkuetta ja noin 150 jäsentä. Muun muassa Tuomas Aho pelasi seurassa juniorina.
FC Kouvola liittyi Palloliiton Kaakkois-Suomen piirin jäseneksi uudelleen vuonna 2010. Pelikentille seura palasi kaudeksi 2012, kun Susien kakkosjoukkueen Kolmosen sarjapaikka siirrettiin sille. Seura osallistuu sarjaan nimellä Kouvola Akatemia.
Aiheesta muualla

Kouvola Akatemia Susien sivustolla[vanhentunut linkki]
FC Kirkkonummi

| FC Kirkkonummi |
| --- | --- |

Perustettu:  2019
Kaupunki:  Kirkkonummi
Kenttä:  Kirkkonummen keskusurheilupuisto
Sarja:  Kolmonen (miehet)
Sarjataso:  5.
Värit:            musta, vaaleanpunainen</small<
Omistaja:  FC Kirkkonummi ry
Puheenjohtaja:  Reda Guerfi
Infobox OKNimi-testi OK: 
FC Kirkkonummi (FCK) on kirkkonummelainen jalkapalloseura. Seura aloitti kokonaan uutena seurana toimintansa vuoden 2019 alusta.Se jatkoi tyttö- ja naisjalkapalloiluun erikoistuneen AC Kirkkonummi sekä Kyrkslätt IF:n ja Masalan Kisan jalkapallojaostojen toimintaa.  Seurassa oli perustamishetkellä yhteensä noin 1 200 lisenssipelaajaa.
FC Kirkkonummen miesten edustusjoukkue pelaa Kolmonen (jalkapallo).
Aiheesta muualla

Seuran kotisivut
Fontaneda

Sant Miquel de Fontaneda
Fontaneda on kylä Andorrassa Sant Julià de Lòrian kunnassa. Vuoden 2018 arvioissa kylässä oli 117 asukasta.
FC Korsholm

FC Korsholm on mustasaarelainen jalkapalloseura, joka perustettiin vuonna 1998. Toiminta-ajatuksena seuraa perustettaessa oli koota Mustasaaren nuoret ja lupaavat pelaajat samaan seuraan ja tarjota heille mahdollisuus kehittyä jalkapalloilijoina ja yksilöinä oman kunnan seurassa.
Korsholm aloitti pelit kaudella 1998 Kakkosesta, josta se peri Hoppetin paikan. Se pelasi sarjassa kaudet 1998–2001, 2004–2006 ja 2010, ja kaudet 2002–2003 pykälää korkeammalla Ykkösessä.
Aiheesta muualla

FC Korsholmin sivusto
Syklamaatti

Natriumsyklamaatin rakenne
Syklamaatti on keinotekoinen energiaton makeutusaine, jonka löysi vuonna 1937 Illinois'n yliopistossa opiskellut Michael Sveda. Sitä käytetään laajalti erilaisissa vähäkalorisissa tuotteissa, juomissa ja lääkevalmisteissa. Syklamaatti on 30–50 kertaa makeampaa kuin tavallinen sokeri.
Syklamaatti on syklaamihapon (C6H13NO3S) ja sen natrium- ja kalsiumsuolojen natriumsyklamaatin (C6H12NNaO3S(·2H2O)) ja kalsiumsyklamaatin (C12H24CaN2O6S2·2H2O) yleisnimike. Syklamaatin elintarvikekäytön E-koodi on E 952.
Historiaa

Kuten monien muiden keinotekoisten makeuttajien, myös syklamaatin makeus löydettiin sattumalta. Michael Sveda työskenteli laboratoriossa kehittäen kuumetta estävää lääkettä. Hän laittoi savukkeen penkille ja kun hän laittoi sen suuhunsa, hän huomasi syklamaatin makean maun. Syklamaatin patentin hankki DuPont, mutta myytiin myöhemmin "Abbot Laboratories" -tutkimusyhtiölle, joka aloitti uuden vuoden 1950 lääkelain mukaiset tutkimukset. Syklamaattia aiottiin käyttää peittämään tiettyjen lääkkeiden kuten  antibioottien kitkeryys. Yhdysvalloissa vuonna 1958 se todettiin turvalliseksi "GRAS"- merkinnällä "Generally recognized as safe". Syklamaattia myytiin tabletti- sekä nestemäisessä muodossa diabeetikoille vaihtoehtoisena pöytämakeuttajana.
Se on halvempaa kuin muut makeuttajat ja kestää kuumentamista.
Syklamaatin saannille on säädetty enimmäismäärärajoituksia ja joissain elintarvikkeissa sen käyttö on kokonaan kielletty.
Syklamaatti kiellettiin Yhdysvalloissa vuonna 1970, kun osa tutkimuksessa syklamaattia syöneistä rotista sairastui syöpään. Myöhemmissä tutkimuksissa kuitenkin todettiin ettei syklamaatti ole karsinogeeni, eikä epidemiologisissa tutkimuksissa ole löytynyt yhteyttä syklamaatin käytön ja syövän välillä ihmisissä. Syklamaatti on hyväksytty makeutusaine yli 50 maassa (EU-jäsenyyden myötä myös Suomessa) ja sitä pidetään yleisesti turvallisena. Yhdysvalloissa syklamaatin käyttö ruoassa on edelleen kielletty.
Sähköaita (laidun)

Perinteinen sähköaita, jossa on käytetty rautalankaa ja puisia aitatolppia. Kuvassa on käytetty piikkilankaa, joka Suomessa on kielletty laidunkäytössä.
Sähköaita on laitumen rajaamiseksi rakennettu aita, joka estää tuotantoeläimen karkaamisen laitumen ulkopuolelle. Sen teho perustuu langassa kulkevaan sähkövirtaan. Virta aitaan saadaan joko sähköpaimenesta tai aurinkokennosta. Eläimen koskettaessa aitaa, se saa lievän sähköiskun ja oppii välttämään sitä. Suomessa sähköaitaa ryhdyttiin laiduntamisessa kokeilemaan laidunyhdistyksen aloitteesta vuonna 1939, mutta varsinaisesti se otettiin käyttöön talvisodan jälkeen, jolloin puolustuslaitos keräsi maatiloilta lähes kaiken ylimääräisen piikkilangan, eikä uutta ollut saatavilla tilalle. 1940-luvulla sähköaita alkoi nopeasti yleistyä tehokkuutensa ja edullisuutensa johdosta. Sähköaitaa voidaan käyttää lehmien ja hevosten laiduntamisessa aukeilla laitumilla, lähinnä pelloilla ja raivatuilla hakamailla.
Fletcher-luokka

| Fletcher-luokka |
| --- | --- |


Tekniset tiedot
Uppouma:  2 050 t (standardi) 2 500 t (kuormattu)
Pituus:  114,8 m
Leveys:  12,0 m
Syväys:  5,3 m
Koneteho:  60 000 shp
Nopeus:  36,5 solmua
Miehistöä:  329
Aseistus
Meritorjunta:  5 × DP 5″/38 -tykkiä 6–10 × Bofors 40 mm ilmatorjuntatykkiä 7–10 × Oerlikon 20 mm 10 × 21″ torpedoputkea 6 × K-gun 2 × syvyyspommikiskoa
Ilmatorjunta:  6 × .50″ konekivääriä
Fletcher-luokka oli Yhdysvaltain laivaston hävittäjäluokka toisessa maailmansodassa ja sen jälkeen. Luokka suunniteltiin 1939 laivaston petyttyä aiempien hävittäjien johtoalusten kuten Porter- ja Somers-luokkien suorituskykyyn. Osa luokan aluksista oli edelleen laivastossa Korean ja Vietnamin sodissa.
Laivasto otti 1942–1944 palvelukseensa 175 luokan alusta eli enemmän kuin mitään muuta hävittäjäluokkaa. Palveluksessa luokka osoittautui onnistuneeksi. Sen suunniteltu nopeus oli 38 solmua ja aseistuksena oli viisi yksiputkista viiden tuuman tykkiä ja kymmenen 21 tuuman torpedoputkea kahtena keskilaivaan sijoitettuna viisiputkisena patterina. Myöhemmät Allen M. Sumner- ja Gearing-luokat ovat luokan paranneltuja muunnoksia.
Pitkän toimintamatkan omaavat alukset kykenivät osallistumaan kaikkiin sotatoimiin, joita pidettiin hävittäjille mahdollisina sukellusvene- ja ilmatorjunnasta aina pinta-alusten välisiin taisteluihin. Luokan alukset upottivat kaikkiaan 29 keisarillisen Japanin laivaston sukellusvenettä. Toisen maailmansodan päätyttyä yksitoista alusta myytiin liittolaismaihin.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Fletcher | Federal Shipbuilding and Dry Dock Company, Kearny, New Jersey | 2. lokakuuta 1941 | 3. toukokuuta 1942 | 30. kesäkuuta 1942 | myyty romutettavaksi 22. helmikuuta 1972 |
| USS Radford | Federal | 2. lokakuuta 1941 | 3. toukokuuta 1942 | 21. heinäkuuta 1942 | poistettu alusluettelosta 15. heinäkuuta 1969 |
| USS Jenkins | Federal | 22. marraskuuta 1941 | 21. kesäkuuta 1942 | 31. heinäkuuta 1942 | poistettu alusluettelosta 2. heinäkuuta 1969 |
| USS La Vallette | Federal | 27. marraskuuta 1941 | 21. kesäkuuta 1942 | 11. elokuuta 1942 | poistettu alusluettelosta 1. helmikuuta 1974 |
| USS Nicholas | Bath Iron Works | 3. maaliskuuta 1941 | 19. helmikuuta 1942 | 4. kesäkuuta 1942 | poistettu alusluettelosta 30. tammikuuta 1970 |
| USS O’Bannon | Bath Iron Works | 3. maaliskuuta 1941 | 14. maaliskuuta 1942 | 26. kesäkuuta 1942 | poistettu alusluettelosta 30. tammikuuta 1970 |
| USS Chevalier | Bath Iron Works | 30. huhtikuuta 1941 | 11. huhtikuuta 1942 | 20. heinäkuuta 1942 | tuhoutunut 7. lokakuuta 1943 |
| USS Saufley | Federal | 27. tammikuuta 1942 | 19. heinäkuuta 1942 | 29. elokuuta 1942 | palveluksesta 29. tammikuuta 1965 alusluettelosta 1. syyskuuta 1966 |
| USS Waller | Federal | 12. helmikuuta 1942 | 15. elokuuta 1942 | 1. lokakuuta 1942 | palveluksesta 15. heinäkuuta 1969 alusluettelosta 15. heinäkuuta 1969 |
| USS Strong | Bath Iron Works | 30. huhtikuuta 1941 | 17. toukokuuta 1942 | 7. elokuuta 1942 | upotettu 5. heinäkuuta 1943 |
| USS Taylor | Bath Iron Works | 28. elokuuta 1941 | 7. kesäkuuta 1942 | 28. elokuuta 1942 | Italialle 2. heinäkuuta 1969 varaosiksi |
Aiheesta muualla

Kuvia tai muita tiedostoja aiheesta Fletcher-luokka Wikimedia Commonsissa
Felipe Boero

Felipe Santiago Boero (1. toukokuuta 1884 Buenos Aires – 9. elokuuta 1958 Buenos Aires) oli argentiinalainen säveltäjä, pianisti ja kuoronjohtaja.
Boero opiskeli Pablo Berutin johdolla. Hän sai Gran Premio Europan (Eurooppa-suurpalkinto) vuonna 1912. Tämän avulla hän pääsi Pariisin konservatorioon opiskelemaan Paul Vidalin johdolla. Hän ystävystyi Gabriel Faurén, Camille Saint-Saënsin, Claude Debussyn, Maurice Ravelin ja Manuel de Fallan kanssa. Ensimmäisen maailmansodan puhkeaminen kuitenkin pakotti Boeron keskeyttämään opintonsa ja palaamaan Argentiinaan ennen diplomin suorittamista.
Boero perusti vuonna 1915 José Andrén, Ricardo Rodríguezin ja Josué Teófilo Wilkesin kanssa Kansallisen musiikkiseuran (sittemmin Argentiinan säveltäjäliitto). Vuonna 1934 Boero sai Kansalliselta opetusneuvostolta (Consejo Nacional de Educación) valtavan tehtävän opiskelijoiden kuorojen organisoimiseksi ja johtamiseksi. Vuonna 1938 hänestä tuli Comisión Nacional de Bellas Artesin (Kansallinen taidekomissio) jäsen. Boeron tuotannon joukossa on muun muassa kuusi oopperaa, teatteriteoksia, orkesterimusiikkia, soitinkokoonpanoille laadittuja teoksia, lauluja ja soolopianoteoksia. Oopperoista Tucumán (1914) sävellettiin Argentiinan itsenäisyyden satavuotisjuhlan kunniaksi. Kaikissa Boeron dramaattisissa teoksissa ei ole kansallista teemaa vaan esimerkiksi Ariana y Dionysos (1916) on mytologian aiheisiin pohjautuva oopperabaletti. Oopperoiden joukossa on myös El matrero (1925, kantaesitys 1929). Boeron viimeiseksi dramaattiseksi teokseksi jäi Zincalì (1933), jonka hän laati Arturo Capdevilan tekstin pohjalta. Zincalì kantaesitettiin vasta 12. marraskuuta 1954 Teatro Colónissa.
Aiheesta muualla

IMSLP: nuotteja
Southampton (täsmennyssivu)

Southampton tarkoittaa seuraavia:
Southampton, kaupunki Englannissa.
Southampton FC, jalkapalloseura
Southampton, kaupunki Massachusettsin osavaltiossa Yhdysvalloissa
Southampton, kunta New Yorkin osavaltiossa Yhdysvalloissa
Southampton, kylä New Yorkin osavaltiossa Yhdysvalloissa
Southampton Island, saari Hursoninlahdella Kanadassa
HMS Southampton (1693), 48-tykkinen neljännen luokan alus
HMS Southampton (1757), 32-tykkinen viidennen luokan alus
HMS Southampton (1820), 60-tykkinen neljännen luokan alus
HMS Southampton (1912), Town-luokan kevyt risteilijä
HMS Southampton (83), Town-luokan kevyt risteilijä
HMS Southampton (D90), Tyypin 42 hävittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Southampton”, voi hakea sivunnimihaulla, laajalla sivunnimihaulla tai tekstihaulla.
Supersportin maailmanmestaruussarja

| Supersportin maailmanmestaruussarja |
| --- | --- |
  Supersportin MM-kausi 2024 

Järjestäjä:  FIM
Luokka:  Supersport
Maa:  kansainvälinen
Ensimmäinen kausi:  1997
Kuljettajia:  37
Talleja:  27
Valmistajia:  7
Moottoreiden valmistajat:  Ducati,  Honda, Kawasaki, MV Agusta, QJ Motor, Triumph, Yamaha
Rengasvalmistaja(t):  P Pirelli
Kuljettajien mestari:   Nicolò Bulega
Valmistajien mestari:   Ducati
Tallien mestari:   Ten Kate Racing Yamaha
Virallinen kotisivu
Supersport (FIM Supersport World Championship, lyh. WorldSSP) on ratamoottoripyöräilyn supersport-luokan maailmanmestaruussarja. Supersport on superbikea pienempien katupyörien luokka.
Supersport-pyörät ovat nelisylinterisiä ja 600-kuutioisia. Luokkaan hyväksytään myös 2-sylinteriset 750-kuutioiset sekä 675-kuutioiset kolmesylinteriset pyörät. Moottorin virittely on rajoitetumpaa kuin superbikessa. Renkaiden täytyi olla katukäyttöön hyväksytyt ennen vuotta 2020, jolloin slicksit renkaat sallittiin.
Monissa maissa on omat kansalliset supersport-sarjansa. EM-sarjaa on ajettu vuodesta 1990 ja MM-sarjaa vuodesta 1997 lähtien.
MM-sarjan mestarit

| Vuosi | Mestari | Pyörä | Valmistajien mestari |
| --- | --- | --- | --- |
| 1997 |  Paolo Casoli | Ducati | Ducati |
| 1998 |  Fabrizio Pirovano | Suzuki | Suzuki |
| 1999 |  Stéphane Chambon | Suzuki | Yamaha |
| 2000 |  Jörg Teuchert | Yamaha | Yamaha |
| 2001 |  Andrew Pitt | Kawasaki | Yamaha |
| 2002 |  Fabien Foret | Honda | Suzuki |
| 2003 |  Chris Vermeulen | Honda | Honda |
| 2004 |  Karl Muggeridge | Honda | Honda |
| 2005 |  Sébastien Charpentier | Honda | Honda |
| 2006 |  Sébastien Charpentier | Honda | Honda |
| 2007 |  Kenan Sofuoglu | Honda | Honda |
| 2008 |  Andrew Pitt | Honda | Honda |
| 2009 |  Cal Crutchlow | Yamaha | Honda |
| 2010 |  Kenan Sofuoglu | Honda | Honda |
| 2011 |  Chaz Davies | Yamaha | Yamaha |
| 2012 |  Kenan Sofuoglu | Kawasaki | Honda |
| 2013 |  Sam Lowes | Yamaha | Kawasaki |
| 2014 |  Michael van der Mark | Honda | Honda |
| 2015 |  Kenan Sofuoglu | Kawasaki | Kawasaki |
| 2016 |  Kenan Sofuoglu | Kawasaki | Kawasaki |
| 2017 |  Lucas Mahias | Yamaha | Yamaha |
| 2018 |  Sandro Cortese | Yamaha | Yamaha |
| 2019 |  Randy Krummenacher | Yamaha | Yamaha |
| 2020 |  Andrea Locatelli | Yamaha YZF-R6 | Yamaha |
| 2021 |  Dominique Aegerter | Yamaha YZF-R6 | Yamaha |
| 2022 |  Dominique Aegerter | Yamaha YZF-R6 | Yamaha |
| 2023 |  Nicolò Bulega | Ducati Panigale V2 | Ducati |
Eurofacts

| Eurofacs Oy |
| --- | --- |

Yritysmuoto:  osakeyhtiö
Perustettu:  1989
Perustaja:  Anders Blom
Toimitusjohtaja:  Urho Blom
Puheenjohtaja:  Anders Blom
Avainhenkilöt:   Tarja Valde-Brown 
Kotipaikka:  Helsinki, Suomi
Toimiala:  Suhdetoiminta ja viestintä
Liikevaihto:  576 000 € (2022)
Liikevoitto:  58 000 € (2022)
Henkilöstö:  3
Emoyhtiö:  Fleishman-Hillard
Infobox OKVirheellinen NIMI-arvo: 
Eurofacts on vuonna 1989 perustettu vaikuttamisen ja viestinnän asiantuntijayritys. Eurofacts on osa maailmanlaajuista FleishmanHillard-yritysketjua.
FS Gerfaut (1930)

| Gerfaut |
| --- | --- |


Aluksen vaiheet
Rakentaja:  Ateliers et Chantier de Bretagne, Nantes
Kölinlasku:  13. toukokuuta 1929
Laskettu vesille:  14. kesäkuuta 1930
Palveluskäyttöön:  30. tammikuuta 1932
Poistui palveluskäytöstä:  miehistönsä upottama 27. marraskuuta 1942
Tekniset tiedot
Uppouma:  2 480 t (standardi) 3 190 t (kuormattu)
Pituus:  128,5 m (kokonaispituus)
Leveys:  11,84 m
Syväys:  4,23 m
Koneteho:  64 000 shp
Nopeus:  36 solmua
Miehistöä:  10 upseeria ja 220 miehistönjäsentä
Aseistus
Aseistus:  5 x Canon de 138 mm modèle 1927 4 x 37 mm ilmatorjuntatykkiä 4 x 13,2 mm ilmatorjuntakonekivääriä 7 x 550 mm torpedoputkea
Gerfaut oli Ranskan laivaston 1930 vesille laskettu Aigle-luokan hävittäjä toisessa maailmansodassa, kunnes miehistö upotti 27. marraskuuta 1942 aluksensa Toulonin satamassa.
Valmistus

Alus tilattiin Nantesista Ateliers et Chantier de Bretagnelta, missä köli laskettiin 13. toukokuuta 1929. Alus laskettiin vesille 14. kesäkuuta 1930 ja otettiin palvelukseen 30. tammikuuta 1932.
Palvelus

Alus liitettiin Ranskan Välimeren laivaston 7. viirikköön, jossa se osallistui kesäkuussa 1940 Genovan pommitukseen. Ranskan ja akselivaltojen välisen aselevon astuttua voimaan alus oli Toulonissa tai Pohjois-Afrikan tukikohdissa.
Saksalaisten tunkeuduttua Vichyn Ranskan hallitsemalle alueelle aluksen miehistö upotti 27. marraskuuta 1942 aluksensa muiden ranskalaisalusten kanssa Toulonin satamaan. Italialaiset nostivat hylyn, mutta sitä ei koskaan kunnostettu. Alus upposi 7. maaliskuuta 1944 uudelleen liittoutuneiden ilmahyökkäyksessä.
Felipe Caicedo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Felipe Salvador Caicedo Corozo
Syntymäaika: 5. syyskuuta 1988 (ikä 36)
Syntymäpaikka: Guayaquil, Ecuador
Pelipaikka: hyökkääjä
Pituus: 183 senttimetriä
Seura
Seura: Lazio
Junioriseurat
2002–2004: Barcelona SC
2004–2005: Rocafuerte
Seurat
| Vuodet | Seura | O | (M) |
| 2006–2008 | Basel | 45 | (11) |
| 2008–2011 | Manchester City | 27 | (8) |
| 2009 | → Sporting (laina) | 7 | (0) |
| 2010 | → Málaga (laina) | 18 | (4) |
| 2010–2011 | → Levante (laina) | 27 | (13) |
| 2011–2013 | Lokomotiv Moskova | 52 | (11) |
| 2014 | Al Jazira | 9 | (4) |
| 2014–2017 | Espanyol | 93 | (19) |
| 2017– | Lazio | 71 | (19) |
Maajoukkue
| 2005–2017 | Ecuador | 66 | (22) |
 Seurajoukkueuran tilastot kattavat vain kansalliset sarjat, päivitetty 18. kesäkuuta 2020.  Maajoukkueuran tilastot päivitetty 30. joulukuuta 2019.
Felipe Salvador Caicedo Corozo (s. 5. syyskuuta 1988 Guayaquil, Ecuador) on ecuadorilainen jalkapalloilija. Hän on pelipaikaltaan hyökkääjä.
Caicedo on edustanut seuratasolla muun muassa sveitsiläistä FC Baselia, englantilaista Manchester Cityä, venäläistä Lokomotiv Moskovaa, espanjalaista Espanyolia ja vuodesta 2017 italialaista Laziota. Hänen kasvattajaseuransa on Rocafuerte FC.
Caicedo on edustanut Ecuadorin maajoukkuetta muun muassa vuosien 2007 ja 2011 Copa América -turnauksissa sekä vuoden 2014 MM-kilpailuissa. Hän on pelannut 66 maaottelua ja tehnyt niissä 22 maalia.
Aiheesta muualla

Caicedo Manchester Cityn virallisilla sivuilla (Arkistoitu – Internet Archive) (englanniksi)
Lazio – Serie A
2 Gigot |
3 Pellegrini |
4 Patric |
5 Vecino |
6 Rovella |
7 Dele-Bashiru |
8 Guendouzi |
9 Pedro |
10 Zaccagni |
11 Castellanos |
13 Romagnoli |
14 Noslin |
18 Isaksen |
19 Dia |
20 Tchaouna |
22 Castrovilli |
23 Hysaj |
26 Bašić |
28 Anderson |
29 Lazzari |
30 Tavares |
34 Gila |
35 Mandas |
55 Furlanetto |
77 Marušić |
92 Akpa Akpro |
94 Provedel |
Valmentaja Baroni
Ecuadorin joukkue – Jalkapallon MM-kilpailut 2014
1 Banguera
2 Guagua
3 Erazo
4 Paredes
5 Ibarra
6 Noboa
7 Montero
8 Méndez
9 Rojas
10 W. Ayoví
11 Caicedo
12 Bone
13 E. Valencia
14 Minda
15 Arroyo
16 A. Valencia
17 J. Ayoví
18 Bagüí
19 Saritama
20 Martínez
21 Achilier
22 Domínguez
23 Gruezo
Valmentaja Rueda
Southamptonin linna

| Southamptonin linna |
| --- | --- |
 A: Sydänlinna, B: Vallihauta, C: Eteläportti, D: Satamaportti, G: Arundel tower, H: Portti, I: Satamalaiturit, J: Portti, K: Polnymond tower, L: Itäportti, M: Bridge gate, N: Spur, O: South gate, P: Länsiportti, Q: Blue Anchor gate, R: Biddles Gate, S: King John's Palace, T: Norman House, U: Castle Eastgate.
Sijainti:  Southampton, Englanti
Koordinaatit:  50°54′2.52″N, 1°24′19.44″W
Rakennustyyppi:  linna
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Southamptonin linna oli Southamptonin kaupungissa keskiajalla sijainnut linna, josta nykyään on jäljellä vain vähän maanpäällisiä osia. Linnan puolustus suunniteltiin kokonaan uusiksi vuosina 1378–1388, jolloin linna päätettiin varustaa kanuunoilla.
Varhaisin linna oli syvän ojan ja puuaidan ympäröimä mäkilinna. Kaupungin asukkaat pyysivät vuonna 1376 kuningasta ottamaan puolustuksen omiin käsiinsä, mikä johti linnan uudelleen rakentamiseen, joka saatiin päätökseen neljä vuotta myöhemmin. Se myytiin vuonna 1618 yksityiselle ostajalle. Sen paikalla on nykyään asuntoja.
FS Galilée (1896)

| Galilée |
| --- | --- |
 Galilée

Aluksen vaiheet
Rakentaja:  Arsenal de Rochefort
Kölinlasku:  1893
Laskettu vesille:  28. huhtikuuta 1896
Palveluskäyttöön:  1897
Poistui palveluskäytöstä:  1911
Tekniset tiedot
Uppouma:  2 285 t
Pituus:  100,63 m
Leveys:  10,97 m
Syväys:  5,44 m
Koneteho:  6 800 ihp
Nopeus:  20,5 solmua
Miehistöä:  201
Aseistus
Aseistus:  4 × 140 mm/45 -tykkiä 2 × 3,9" tykkiä 8 × 47 mm tykkiä 4 × 37 mm Mle 1885 -tykkiä 4 × 18" torpedoputkea 120 miinaa
Galilée oli vuonna 1897 valmistunut Ranskan laivaston Linois-luokan panssarikansiristeilijä.
Valmistus

Alus tilattiin Rochefortin laivastontelakalta, missä köli laskettiin vuonna 1893. Alus laskettiin vesille 28. huhtikuuta 1896 ja otettiin palvelukseen vuonna 1897.
Palvelus

Alus poistettiin alusluettelosta vuonna 1911.
Eurofurence

Sisäänkäynti tapahtuma-alueelle vuonna 2018.
Eurofurence on Euroopan suurin vuosittainen turritapahtuma. Se on järjestetty jo yli 20 kertaa, yleensä Saksassa, ja vuonna 2019 tapahtumaan osallistui noin 3 500 henkeä. Suomalaisia oli heistä joitakin kymmeniä. Eurofurenceen sisältyy muun muassa erilaisia työpajoja, kuvataidetta, pelejä sekä fursuit-eläinasuihin pukeutumista.
Vuodelta 2020 tapahtuma päätettiin koronaviruspandemian takia peruuttaa.